Gwen Stefani

Gwen Renée Stefani (sündinud 3. oktoobril 1969 Californias) on ameerika laulja ja näitleja.

18-aastaselt hakkas ta musitseerima ansamblis No Doubt, olles selle asutajaliige. Esialgu oli bändil kümme liiget, neist Stefani ainus naine. Hiljem liikmete arv järjest vähenes, kuni järele jäi neli liiget, kellest moodustus püsiv koosseis.

Tunnustus 
 2001 – laul "Let Me Blow Ya Mind" võitis Teismeliste valiku auhinna R&B või hiphoploo kategoorias.
 2002 pälvis Stefani esimese Grammy laulu "Let Me Blow Ya Mind" eest, mida ta esitas koos Eve'iga, parima koostöölaulu kategoorias.
 2003 nimetati Stefani Grammy kandidaadiks kolmes kategoorias: albumiga "Rock Steady" poplaulualbumi kategoorias, sellel oleva lauluga "Hella Good" tantsusalvestuse kategoorias ja samuti sellel oleva lauluga "Hey Baby" lauljaga dueti või ansambli popmuusikaesituse kategoorias. Neist viimase ta võitis.
 2004 pälvis Stefani Grammy teist aastat järjest lauljaga dueti või ansambli popmuusikaesituse kategoorias, seekord lauluga "Underneath It All".
 2005 esitati Stefani Grammy kandidaadiks kahes kategoorias: lauluga "It's My Life" kolmandat aastat järjest lauljaga dueti või ansambli popmuusikaesituse kategoorias ja lauluga "What You Waiting For?" poplaulu naisesitajate kategoorias. Ta ei võitnud kumbagi. Seevasti Teismeliste valiku auhinna kandidaadiks nimetati ta seitsmes kategoorias: lauluga "Rich Girl" läbimurde, visiooni, koostöö ja naisevideo kategoorias, lauluga "Hollaback Girl" singli ja suvelaulu kategoorias ning albumiga "L.A.M.B." albumi kategoorias. Ta võitis neist kolm esimest. Samal aastal nimetati ta Maailma muusikaauhinna, mida antakse ülemaailmse läbimüügi põhjal, kandidaadiks kahes kategoorias: uue naisesineja ja poprokkesineja kategoorias, pälvides neist esimese.

Nominatsioonid
 1997 nimetati "No Doubt" Grammy kandidaadiks uue esineja kategoorias, kuigi bänd asutati juba 1986, ja "Tragic Kingdom" rokkalbumi kategoorias. Mõlemad jäid võitmata.
 1998 nimetati "Don't speak" Grammy kandidaadiks aasta laulu kategoorias ja lauljaga dueti või ansambli popmuusikaesituse kategoorias. Jällegi jäid mõlemad võitmata.
 2001 nimetati "Return of Saturn" Grammy kandidaadiks rokkalbumi kategoorias ega võitnud.
 2006 esitati Stefani Grammy kandidaadiks viies kategoorias: albumiga "Love, Angel, Music, Baby" albumi ja poplaulualbumi kategoorias, lauluga "Hollaback Girl" salvestuse ja poplaulu naisesitajate kategoorias ning lauluga "Rich Girl" laulukoostöö kategoorias. Lisaks nimetati ta maailma muusikaauhinna kandidaadiks poprokkesineja kategoorias. Ta ei pälvinud neist ühtki.
 2007 esitati Stefani Teismeliste valiku auhinna kandidaadiks naise kategoorias ja lauluga "The Sweet Escape" singli kategoorias. Kumbagi ta ei saanud.
 2008 nimetati "The Sweet Escape" ka Grammy kandidaadiks poplaulukoostöö kategoorias ega võitnud seda.
 2009 nimetati Stefani teine poeg Zuma Teismeliste valiku auhinna kandidaadiks kuulsuse lapse kategoorias, aga ei võitnud.
 2010 nimetati "L.A.M.B." Teismeliste valiku auhinna kandidaadiks moejoone kategoorias, aga ei võitnud.

Isiklikku
Ta on 168 cm pikk ja ta on abielus Gavin Rossdale'iga, kes musitseeris ansamblis Bush. Paaril on kaks poega.

Välislingid

Koduleht
 

Ameerika Ühendriikide lauljad
Sündinud 1969